                                                                                                                                                              9/06/ Np/2010       


Zmluva č. 9/06/ Np/2010  
O nájme lesných pozemkov  vo vlastníctve neznámych vlastníkov uzatvorená podľa ustanovení zákona  č. 229/1991 Zb. v znení neskorších predpisov, zákona č. 504/2003 Z.z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ustanovení Občianskeho zákonníka

Článok I.

ÚČASTNÍCI ZMLUVY 

Účastník zmluvy  č.1: Lesy Slovenskej republiky ,š.p. Banská Bystrica

                                    zastúpený: Ing. Igor  Viszlai
                                    generálny riaditeľ

                                    IČO : 360 383 51

                                     Odštepný závod Prievidza
                                     zastúpený : Ing. Rudolf Gábriš
                                     poverený riaditeľ OZ

( ďalej len „účastník č.1“)

Účastník zmluvy č.2 : Ing. Vojtech Čičmanec, splnomocnený zástupca, dátum narodenia  

                                    14.08.1963  trvale bytom  972 02 Kocurany č. 162                        
                                    Marta Pernišová, splnomocnený zástupca,  dátum narodenia 01.01.1953

                                    trvale bytom  972 02 Kocurany č. 35

                                    Ľubomír Kliniec, splnomocnený zástupca,  dátum narodenia 14.4.1959

                                    trvale bytom  972 02 Kocurany č. 15                                    
                                    konajúci vo vlastnom mene a súčasne aj ako splnomocnený zástupcovia
                                    ostatných vlastníkov, vo veciach týkajúcich sa Vlastníkov súkromných  
                                    lesov v k.ú. Kocurany – podľa menného zoznamu vlastníkov, ktorý  

                                    tvorí súčasť zmluvy                                    
                                    sídlo:   972 02 Kocurany  č. 162    
                                                     ( ďalej len „ účastník č. 2“)

Článok II.

ÚČEL A PREDMET ZMLUVY

S cieľom racionálneho obhospodarovania lesných pozemkov s nezisteným a neevidovaným vlastníctvom (ďalej len neznámi vlastníci), a ktoré sú v zmysle zákona číslo 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov v správe právnickej osoby v ULČ, uzatvárajú zmluvné strany túto zmluvu o nájme lesných pozemkov vo vlastníctve neznámych vlastníkov  k týmto nehnuteľnostiam:
-    uvedené v prílohe č. l, ktorá je súčasťou tejto zmluvy.
Vo vlastníctve nezistených a neevidovaných fyzických osôb je  8,9968 ha.
Celková výmera pozemkov obhospodarovaných vlastníkmi súkromných lesov v k.ú. Kocurany  predstavuje podľa Dohody o odovzdaní 
nehnuteľností  Č. Dohody 79/150/2010  zo dňa xx.12.2010 výmeru  73,7413 ha.
Prehľad  o výmerách podľa Dohody č. 79/150/2010  :

Celk  výmera   vo vlastn.    Známych        neznámych       SR-Lesy SR,š.p,     SR-SPF
   73,7413 ha                     63,6956 ha     8,9968 ha       0,3066 ha             0,7424 ha        
Článok III.
DOBA TRVANIA ZMLUVY

Zmluva  sa uzatvára na dobu určitú, od x.12.2010 do 31.12.2018 t.j. do konca platnosti LHP,
pričom začiatok trvania vychádza z termínu od kedy účastník zmluvy – nájomca užíva nehnuteľnosti v rozsahu a za podmienok uvedených v tejto zmluve.

Článok  IV.

ZMLUVNÉ PODMIENKY.
1.  Za splnenie povinností a záväzkov vyplývajúcich zo zmluvy ručia účastníci č.2  spoločne a    nerozdielne.

2.  Riadne obhospodarovanie lesných pozemkov podľa zákona č.326/2005 Z.z. o lesoch a s ním súvisiacich právnych predpisov zabezpečí na vlastné náklady účastník zmluvy č.2.
3.  Účastník č.2 je povinný najmä prenajaté pozemky riadne obhospodarovať , využívať všetky prostriedky na ochranu pozemkov a pritom dbať , aby nedošlo k ich poškodeniu a zmenše​niu , ako aj strate produkčných a mimoprodukčných funkcií.
4. Účastník č.2 sa zaväzuje hradiť daň z lesných nehnuteľností, ktoré sú predmetom  zmluvy v zmysle zákona č. č. 582/2004 Z. z. o miestnych daniach a miestnom poplatku za komunálne odpady  a drobné stavebné odpady v znení neskorších predpisov.

5. Účastník č. l má právo na kontrolu hospodárenia v predmetných lesných porastoch , poža​dovať predkladanie / resp. nahliadať / do výkazov hospodárenia / LHE , účtovníctvo / účast​níka č.2 a podľa povahy veci zúčastňovať sa kontrolných previerok.
6. Účastník č.2 nie je oprávnený nakladať s lesnými pozemkami, ktoré sú predmetom zmluvy  inak , ako je v tejto zmluve uvedené , najmä nesmie postúpiť užívacie práva iným fyzickým  resp. právnickým osobám.
Článok V.

Finančné vyrovnanie medzi účastníkmi zmluvy
1)    Účastník zmluvy podľa č.2 sa s cieľom finančného vyrovnania za spoločné obhospodarovanie lesných pozemkov na stav E – KN, C – KN zaväzuje uhradiť účastníkovi č.1 podľa dohody o odovzdaní  č. – podľa článku č.II skutočný zisk z hospodárenia na parcelách  E- KN, C – KN, podľa percenta neznámych, nevydokladovaných vlastníkov na jednotlivých parcelách E- KN (PKN), C – KN. Zisk za neznámych, nevydokladovaných vlastníkov prináleží účastníkovi zmluvy č.1 a bude  napočítaný podľa nasledovného  algoritmu pre každú E- KN (C-KN,PKN ), na ktorej sa  vykonávala ťažba  dreva v bežnom roku .

/(T-NŤ)  - % NP (T - NŤ)/ x %NV EKN (CKN,PKN) = zisk prináležiaci účastníkovi zmluvy č.1 – platí pre každú  E – KN (CKN,PKN), kde bola v roku vykonaná ťažba 

(NV neznámi vlastníci)

Celkový zisk za neznámych vlastníkov bude súčtom ziskov všetkých  E – KN (C-KN,PKN) parciel vypočítaných vyššie uvedeným postupom .

Náklady pestovných prác  v budúcom období sa vypočítajú nasledovne :

% NP/Tc x (T – NŤ)

Vysvetlivky:

T – tržby a výnosy na konkrétnej  E – KN (C-KN,PKN)

 NŤ – náklady na ťažbovú činnosť na konkrétnej E-KN(C-KN,PKN) a ostatné náklady použité na dosiahnutie iných tržieb a výnosov vrátane ostatnej pestovnej činnosti – výkon č. 039 podľa číselníka zákaziek  vrátane dane  z nehnuteľnosti

NP - % náklady na pestovnú činnosť za príslušnú LS v roku uzatvorenia  zmluvy resp. dohodnuté

% NV E-KN (C-KN,PKN) podiel neznámych vlastníkov konkrétnej parcely E-KN(C-KN,PKN) 

Výmera neznámych vlastníkov

Výmera celkom

NP – celkové náklady na na pestovnú činnosť na celej výmere za dohodnuté obdobie

Tc – celkové tržby za celú výmeru za dohodnuté obdobie

Po ukončení hospodárskeho roku ( do 15.1. nasledujúceho roka ) sa vykonáva odsúhlasenie výsledku hospodárenia oboma účastníkmi zmluvy na základe účtovných dokladov a LHE, ktoré je povinný predložiť účastník zmluvy  č.2 účastníkovi č.1 do 15.1. nasledujúceho roka 

2) Odsúhlasený zisk z hospodárenia na podieloch neznámych nevydokladovaných vlastníkov  uhradí účastník zmluvy č.2 na základe faktúry, ktorú vystaví účastník zmluvy č.1 do 31.1. nasledujúceho roka s lehotou splatnosti 14 dní a s úrokom omeškania 0,05% za každý deň omeškania  úhrady po lehote splatnosti . Faktúra je uhradená dňom pripísania na účet účastníka zmluvy č.1

3)  V prípade, že účastník zmluvy č.2 obdrží finančný príspevok zo štátnych zdrojov pre účely hospodárenia, tento bude  pre výpočet podľa čl. V ods. 1 pripočítaný ku tržbám v prípadoch, že bude použitý pre pestovnú  činnosť. V ostatných prípadoch  sa nebude zohľadňovať vo výnosoch ani nákladoch .

4)   Účastník č.2 je povinný viesť LHE a účtovnú evidenciu podľa parciel E-KN (C-KN ,PKN) a táto bude predmetom odsúhlasenia ako podklad k finančnému vyrovnaniu  v zmysle bodu 1, 2,čl. V. 

5)   V prípade, že účastník č.2 nepredloží účtovné doklady  potrebné k vzájomnému vyrovnaniu  podľa ods. 1 a neurobí tak ani do 7 dní od písomnej výzvy, účastník č.1 je oprávnený fakturovať  a účastník zmluvy č.2 je povinný uhradiť fakturovanú  čiastku vypočítanú ako priemerný zisk pripadajúci na neznámych vlastníkov . Pri vyúčtovaní za bežný rok , možno  výšku finančného vyrovnania  na základe výmery  pripadajúcej na neznámych, neprihlásených  vlastníkov  podľa predložených relevantných dokladov  o vlastníctve účastníkovi zmluvy č.1 meniť. Výška finančného vyrovnania bude vypočítaná z podkladov LHE, % nákladov LS na jednotlivé výkony a z platného cenníka dreva OZ pre jednotlivé štvrťroky.

6) Podiel neznámych vlastníkov bude každoročne aktualizovaný k 31.12. na základe relevantných dokladov predložených účastníkovi zmluvy č.1.

7) Finančné vysporiadanie s dodatočne prihlásenými vlastníkmi je povinnosťou účastníka zmluvy č.1 podľa všeobecne platných právnych predpisov.  
Článok VI.
ZMENY V ZMLUVE
Prípadné zmeny  v zmluve budú riešené so súhlasom   účastníkov dodatkom k zmluve, ktorého návrh predloží jeden z účastníkov zmluvy.

Článok VII.

ZÁNIK(ZRUŠENIE) ZMLUVY
Zmluva zaniká :

1) Na základe vzájomnej dohody účastníkov zmluvy.

2) Uplynutím dohodnutej  doby podľa článku III. tejto zmluvy.

3) Ak niektorý z účastníkov zmluvy podstatným spôsobom poruší ustanovenia článku IV. a článku V. tejto zmluvy, zmluva zaniká po troch mesiacoch od prvého dňa mesiaca nasledujúceho po doručení výpovede.

4) Ak na nehnuteľnosti špecifikované v článku II. tejto zmluvy bude uplatnený zo strany oprávnenej osoby vlastnícky nárok a preukázané vlastníctvo, možno zmluvný vzťah

vypovedať k 1.októbru bežného roka. Výpovedná lehota  je trojmesačná. V prípade, že pôjde iba o časť predmetných nehnuteľností, nemusí dôjsť k zrušeniu zmluvy. Zmena sa so súhlasom oprávnenej osoby a všetkých účastníkov zmluvy môže riešiť dodatkom podľa čl. VI. tejto zmluvy.

Článok VIII.

ÚČINNOSŤ ZMLUVY
Zmluva odsúhlasená a podpísaná všetkými účastníkmi zmluvy nadobúda účinnosť dňom jej schválenia generálnym riaditeľom LSR, š. p. Banská Bystrica na dobu určenú v článku III. tejto zmluvy.
Článok IX.

ZÁVEREČNÉ USTANOVENIE
l. Ak nie je v tejto zmluve uvedené inak , riadia sa vzájomné vzťahy zmluvných strán
Občianskym zákonníkom.
2. Prílohou tejto zmluvy je „ Dohoda o vydaní nehnuteľností č, 79/150/2010  zo dňa 
    x.12.2010  uzatvorená podľa zákona  č. 229/1991 Zb. o pôde neskorších predpisov .
3. Zmluva je vyhotovená v 5 exemplároch , z ktorých , tri obdrží účastník č. l a dva obdrží  
    účastník č.2  
4. Zmluva bola nahlas prečítaná , vysvetlená a na znak slobodnej vôle vlastnoručne podpísaná.
Účastník zmluvy č.1 :                                                               Účastník zmluvy č.2 :

V Prievidzi dňa x.12.2010                                                     V Kocuranoch x.12.2010
…………………………..                                                      …………………………..

        Ing. Rudolf  Gábriš                                                           Ing. Vojtech Čičmanec
       poverený riaditeľ OZ                                                         splnomocnený zástupca
V Banskej Bystrici dňa ……………..                                    …………………………..
                                                                                                                           Marta Pernišová            
                                                                                                                      splnomocnený zástupca
   …………………………….                                                 …………………………..                                                
          Ing. Igor Viszlai                                                                   Ľubomír  Kliniec
         generálny riaditeľ                                                               splnomocnený zástupca 

